Diari Oficial de la Generalitat Valenciana


Sumari del DOGV 1815, del 30-06-1992 (1992/825315)

ORDRE d'1 d'abril de 1992,de la Conselleria de Cultura, Educació i Ciència, per la qual regula el règim de subvencions, en matèria de patrimoni artístic moble, els criteris i el procediment per a la seua concessió.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/01/(1)/dof/vci/html**

### Dades del document

Número de DOGV
:   1815

Data del DOGV
:   30-06-1992

Secció del DOGV
:   DISPOSICIONS GENERALS

Número del document
:   1992/825315


Data del document
:   01-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 d'abril de 1992, de la Conselleria de Cultura, Educació i Ciència, per la qual regula el règim de subvencions, en matèria de patrimoni artístic moble, els criteris i el procediment per a la seua concessió.  
La Conselleria de Cultura, Educació i Ciència té al seu càrrec el desplegament de les competències que en matèria de patrimoni artístic moble foren transferides a la Generalitat Valenciana pel Reial Decret 3066/1983, de 13 d'octubre (BOE de 12 de desembre de 1983). Per al seu compliment cal que les ajudes que per part de la Generalitat Valenciana s'adrecen a la difusió, promoció i conservació del patrimoni artístic moble, queden regulades de forma coherent a la seua naturalesa i a l?ordenament jurídic autonòmic.  
En conseqüència, fent ús de les facultats que em confereix l'article 35 de la Llei 5/1983, de 30 de desembre, del Govern Valencià,  
ORDENE:  
Convocar concurs públic per a concedir ajudes a les institucions públiques o privades sense finalitat lucrativa responsables del patrimoni artístic moble, i aprovar les bases per les quals es regeix, que s'inclouen com a annex a aquesta ordre. Les esmentades ajudes se sufragaran a càrrec de l'aplicació pressupostària 06.76.707.10, línia de subvenció 405/000/92, subvencions museus Comunitat Valenciana, per un import global màxim de 5.378.750 pessetes.  
DISPOSICIONS FINALS  
Primera  
Delegue en la Directora General de Patrimoni Cultural la facultat de concedir aquestes ajudes i l'autoritze perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 1 d'abril de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Bases per la concessió d?ajudes per al coneixement, conservació i difusió del patrimoni cultural moble per institucions públiques i privades de la Comunitat Valenciana en 1992.  
Primera: Modalitats d'ajuda  
Es concediran ajudes per a despeses de funcionament de museus i projectes relacionats amb la conservació, catalogació i exposició d'objectes o conjunts d'interès cultural moble amb contingut artístic, etnològic o industrial.  
Segona. Requisits per a la concessió de les ajudes  
Podran demanar aquestes ajudes els ajuntaments i altres institucions públiques o privades sense finalitat lucrativa, titulars o responsables de la conservació i difusió de museus, de col·leccions museogràfiques i de béns del patrimoni cultural moble en la Comunitat Valenciana.  
Tindran prioritat per a la concessió de les subvencions les peticions següents:  
1. Les sol·licituds dels titulars o responsables dels museus que acompleixen les normes legals vigents per aquestes institucions.  
2. Les sol·licituds de les institucions referides a la conservació del patrimoni moble declarat o incoat com a BIC (Bé d'Interés Cultural), o inclòs en l?Inventari General de Béns Mobles.  
3. Les sol·licituds referides al patrimoni moble de clar interés i en perill de pèrdua o deteriorament greu.  
Seran valorades les següents característiques relacionades amb el patrimoni moble:  
1. La participació de l?interessat en el finançament de l'activitat a subvencionar.  
2. L?ús públic dels béns.  
3. La continuació dels projectes o d?activitats començades els exercicis anteriors.  
4. Les sol·licituds referides al patrimoni de l?Església Catòlica, hauran de ser acompanyades de l?informe favorable corresponent de la Comissió Mixta Esglèsia- Generalitat.  
Tercera. Sol·licituds  
1. Les sol·licituds es faran amb una petició de la institució interessada i hauran d'anar acompanyades del projecte de l'activitat per a la qual es demana l'ajuda, com també d'una memòria, si escau, de les activitats realitzades pel peticionari en els exercicis anteriors i relacionades amb el patrimoni moble que es pretén protegir i difondre. També hauran d'indicar les subvencions obtingudes amb la mateixa finalitat d'altres institucions i organismes.  
2. Tota la documentació sol·licitada es presentarà als serveis territorials de Cultura i Educació junt amb la sol·licitud o serà tramesa segons el procediment establert en l'article 66 de la Llei de Procediment Administratiu. També podrà ser presentada en els centres d'informació de l'Oficina d'Informació, Iniciatives i Reclamacions de la Generalitat Valenciana.  
3. Les oficines receptores trametran les sol·licituds a la Direcció General de Patrimoni Cultural.  
4. Una comissió, presidida per la Directora General del Patrimoni Cultural i formada pel Cap del Servei de Patrimoni Moble i pels tècnics de belles arts, museus i etnologia, seleccionarà les sol·licituds de concessió d'ajudes.  
5. Si la sol·licitud no reuneix les dades exigides o falta documentació, es requerirà l?interessat per tal que, en el termini de 10 dies, repare els defectes; altrament s'arxivarà la sol·licitud.  
6. El termini de presentació de sol·licituds serà de vint dies hàbils comptadors a partir de l'endemà de la publicació d'aquesta convocatòria en el DOGV.  
Quarta. Resolució de les sol·licituds  
1. D'acord amb les propostes elevades per la comissió avaluadora, la Direcció General del Patrimoni cultural, per delegació del conseller, resoldrà la concessió o denegació de les ajudes i comunicarà als sol·licitants el resultat de la seua petició.  
2. El pagament de les ajudes es farà mitjançant la justificació documental que s'haurà de lliurar abans de l'1 de novembre de 1992 i la certificació tècnica per la part del Servei del Patrimoni Artístic Moble de la realització de la programació subvencionada.  
3. Els beneficiaris de les subvencions hauran d?acreditar, abans del cobrament, que es troben al corrent de les seues obligacions tributàries i davant la Seguretat Social.  
4. Tota alteració de les condicions tingudes en compte per a la concessió de la subvenció i, en tots els casos, l?obtenció concurrent de subvencions o ajudes atorgades per altres administracions o ens públics Q privats, podrà donar lloc a la modificació de la resolució de la concessió. L?import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat que ha de desenvolupar el beneficiari.  
5. Serà procedent el reintegrament de les quantitats percebudes i l?exigència de l?interés de demora des del moment del pagament de la subvenció en els casos que estableix l'article 47, punt 9, de la Llei d'Hisenda.  
6. L?incompliment dels projectes per part dels interessats podrà originar la suspensió provisional o definitiva de les ajudes per part de la Conselleria de Cultura, Educació i Ciència.


Còpia Permalink ELI